b'\n_START_ARTICLE_\nBikita\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa bikita\xc3\xafta \xc3\xa9s un silicat de f\xc3\xb3rmula qu\xc3\xadmica LiAlSi\xe2\x82\x82O\xe2\x82\x86\xc2\xb7H\xe2\x82\x82O. Cristal\xc2\xb7litza en el sistema tricl\xc3\xadnic. La seva duresa a l\'escala de Mohs \xc3\xa9s 6. \xc3\x89s una esp\xc3\xa8cie isostructural amb la paracelsiana i l\'estronciohurlbutita._NEWLINE_Segons la classificaci\xc3\xb3 de Nickel-Strunz, la bikita\xc3\xafta pertany a "02.GD: Tectosilicats amb H\xe2\x82\x82O zeol\xc3\xadtica; cadenes de 6-enlla\xc3\xa7os \xe2\x80\x93 zeolites tabulars" juntament amb els seg\xc3\xbcents minerals: gmelinita-Ca, gmelinita-K, gmelinita-Na, willhendersonita, cabazita-Ca, cabazita-K, cabazita-Na, cabazita-Sr, cabazita-Mg, levyna-Ca, levyna-Na, bellbergita, erionita-Ca, erionita-K, erionita-Na, offretita, wenkita, faujasita-Ca, faujasita-Mg, faujasita-Na, maricopa\xc3\xafta, mordenita, dachiardita-Ca, dachiardita-Na, epistilbita, ferrierita-K, ferrierita-Mg i ferrierita-Na.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la propietat de Nolan, a l\'\xc3\xa0rea de Bikita (Masvingo, Zimbabwe). Tamb\xc3\xa9 ha estat descrita a la propera pegmatita de Bikita, aix\xc3\xad com a la mina Foote Lithium Co. (Carolina del Nord, Estats Units) i a la pegmatita Big Mack (Ont\xc3\xa0rio, Canad\xc3\xa0). Aquests indrets s\xc3\xb3n els \xc3\xbanics a tot el planeta on ha estat descrita aquesta esp\xc3\xa8cie mineral.'